توْنق يابقو خاقان جسور، حیله‌‌گر و دؤيوش صنعتینده ياخشی بیر آدامدیر. بۇ سايه‌ده شیمالداکی تیئلئ قبیله‌لرینی، غربده قارشی-قارشیيا اوْلدوغو ساسانیلری و جنوبدا علاقه‌‌لی اوْلدوغو کشمیر بؤلگه‌سینی ایداره ائدیر. بۆتون اؤلکه‌لر اوْنا تابع اوْلوب. الی اوْخ و يای تۇتان اوْن مینلرله کیشی سايه‌سینده غرب اۆزرینده بؤيوک بیر گۆج و تضییق قۇردو. وۇسونو اله کئچره‌رک چادیرینی شیمال داشکندده‌کی کیانکوانا داشیدی. غربده ياشايان بۆتون شادلار و يابقولار بؤلگه‌لرینی تۆرکلر آدینا ایداره ائتمه‌يه باشلادی. توْنق يابگو ایسه بۇ بؤلگه‌لره بیر تۇدون گؤندردی. غرب تۆرکلری‌نین دؤولتی داها اول هئچ بئله بیر گۆجه چاتا بیلمه‌میشدی.